text: Згодна з інфармацыяй БелТА, калектыў Беларускага дзяржаўнага музея гісторыі Вялікай Айчыннай вайны да 75-годдзя Вялікай Перамогі стварыў перасовачную экспазіцыю «Перамога 75: дарогамі мужнасці і славы». Плануецца, што ў хуткім часе мабільны музей накіруецца ў патрыятычны марафон па гарадах Беларусі.
  «Гэта даніна памяці загінулым і ўдзячнасць ветэранам, якія засталіся ў жывых. Дзякуючы марафону, не пакідаючы межаў роднага горада, можна дакрануцца да гістарычнай спадчыны, якую вось ужо 75 гадоў беражліва захоўвае Беларускі дзяржаўны музей гісторыі Вялікай Айчыннай вайны, — расказалі ва ўстанове. — Праект «Перамога 75: дарогамі мужнасці і славы» — гэта заклік і зварот да маладога пакалення пераможцаў. Ён прымушае сэрца біцца, ганарыцца сваёй краінай і зноў дзякаваць яе героям».